
Nr.  SC2018-5315/06.03.2018           
                  
RAPORT DE SPECIALITATE

privind întocmirea şi ţinerea la zi a registrului agricol în format electronic 
Având în vedere Expunerea de motive nr. SC2018-5315/06.03.2018 a Primarului Municipiului Timişoara şi Proiectul de hotărâre privind întocmirea şi ţinerea la zi a registrului agricol în format electronic, prin care se propune, întocmirea şi ţinerea la zi a Registrului Agricol al Municipiului Timişoara numai în format electronic,  
Facem următoarele precizări:

În conformitate cu prevederile art. 1 alin. (5) din Ordonanţa Guvernului nr. 28/2008, registrul agricol se întocmeşte în format electronic, pe unitatea administrativ-teritorială, cu obligaţia de a se interconecta cu Registrul agricol naţional (RAN), în vederea raportării unitare către instituţiile interesate a datelor gestionate de către acesta.
  
În baza prevederilor art. 1 alin. (6) din Ordonanţa Guvernului nr. 28/2008 privind registrul agricol, Consiliul local, la propunerea primarului, aprobă prin hotărâre modul de întocmire a registrului agricol, pe suport hârtie sau în format electronic, potrivit capacităţii administrative de care dispune.

 Conform prevederilor alin. (7) al art. 1 din ordonanţa susmenţionată şi potrivit Normelor tehnice privind modul de completare a registrului agricol pentru perioada 2015-2019, începând cu data de 1 ianuarie 2018, registrul agricol se întocmeşte şi se ţine la zi în format electronic.

În concluzie, având în vedere prevederile art. 1 alin. (5), (6) şi (7)  din Ordonanţa Guvernului nr. 28/2008 privind registrul agricol şi potrivit Normelor tehnice privind modul de completare a registrului agricol pentru perioada 2015-2019, aprobate prin Ordinul nr. 289/147/7.325/437/1.136/ 1.588/3/2017, propunem să se emită o hotărâre a Consiliului Local al Municipiului Timişoara, privind întocmirea şi ţinerea la zi a Registrului Agricol al Municipiului Timişoara numai în format electronic.

Având în vedere prevederile legale expuse în prezentul raport, apreciez că proiectul de hotărâre privind întocmirea şi ţinerea la zi în format electronic a registrului agricol, îndeplineşte condiţiile pentru a fi supus dezbaterii şi aprobării plenului consiliului local. 

